અમદાવાદ: શહેરના મણિનગર વિસ્તારમાં રહેતી અને ફેશન ડિઝાઈનર યુવતીનાં સાસરિયાંએ દહેજ પેટે રૂ.પ૦ લાખ માગ્યા હોવાની ફરિયાદ મહિલા પૂર્વ પોલીસ સ્ટેશનમાં નોંધાઈ છે. લગ્ન બાદ પતિએ દારૂ પીને ઘરે આવી તકરાર તથા મારઝૂડ કરતાં સાસુ-સસરાને ફરિયાદ કરી હતી. સાસુ-સસરાએ ‘મોભાદાર ઘરમાં તો દારૂ પીવો ફેશન અને સ્ટેટસ છે’ તેમ કહી ગાળાગાળી કરી હતી. પોલીસે હાલ પતિ અને સાસરિયાં વિરુદ્ધ ગુનો નોંધી તપાસ શરૂ કરી છે.